

III. évf. 36. szám **Évközi 22. vasárnap** 2016. augusztus 28.

**Tanévnyitó**

Íme a kis hadsereg,

Elszánt harcra készen,

A hátakon táska,

Füzetek a kézben.

Szívekben s ajkakon

Áhítatos ének:

Hadba induláshoz:

Oh jöjj el Szentlélek!

Mert mi hadba megyünk

A lustaság ellen

S hódítani akarunk

Tudományberkeken.

Célunk: tanult s okos

Emberekké lenni,

Hogy az Égért s földért

Tudjunk sok jót tenni.

Azért a mi harcunk

Valóban szent harc lesz,

Szükségünk van hozzá

Égi kegyelemhez.

Azért esd szívünkből

A könyörgő ének.

Jöjj el segíteni,

Oh jöjj el Szentlélek!

/Blaskó Mária/

**Tanévnyitó ünnepségek**

2016. augusztus 31-én 18:00 órától a váci Székesegyházban jubileumi tanévnyitó szentmisét és ünnepséget tartanak a Piarista Gimnázium és Kollégium újra indulásának 25. évfordulóján. Szentbeszédet mond Dr. Varga Lajos

2016. szeptember 1. 08:00 -berceli Széchenyi István Általános Iskola aulája

**Évadnyitó zsíros kenyér party a Credo- házban Vácott**

Időpont: 2016. szeptember 1., csütörtök 17:00 óra  
Helyszín: Credo-ház  
                  (2600 Vác, Kossuth tér 4.)  
Program: Évadnyitó zsíros kenyér parti régi és új klubtagok számára.

Információ: *Sátori Lászlóné* 06-20/974-2458                                                                                  e-mail: [satori.laszlone@vaciegyhazmegye.hu](mailto:satori.laszlone@vaciegyhazmegye.hu)

**Márton Áron emlékév**

2016-ban Magyarország Kormányának Nemzetpolitikai Államtitkársága Erdély szent életű püspöke, Isten szolgája, Márton Áron születésének 120. évfordulója alkalmából.

Márton Áron a magyarság 20. századi történelmének kiemelkedő személyisége, aki határozottan kiállt a vallásszabadság, az emberi jogok, a nemzetek közötti megbékélés és az erdélyi magyar közösség védelmében.

Az Emlékév célja, hogy Márton Áron életművét, a történelmi magyar egyházak küzdelmét és helytállását példaként állítsa a Kárpát- medencei magyarság elé, így hozzájárulva magyar- magyar kapcsolatok, a nemzeti identitás és a nemzeti összetartozás erősítését.

Az Emlékév során számos programot valósítanak meg, melyek közül a legkiemelkedőbb a s születési évfordulón, augusztus 28-án tartandó csíkszentdomonkosi konferencia és az azt követő szentmise, melyet a Magyar Televízió is közvetít. Továbbá kezdeményezik, hogy augusztus 28-án Márton Áron tiszteletére szóljon minden magyar templomban a déli harangszó, illetve a szentmiséken a tisztelendő atyák emlékezzenek meg személyéről, tevékenységéről ért is imádkozva.

**Figyelmeztetés szélhámosságra**

Felhívjuk a hívek figyelmét, hogy az utóbbi időben több panasz érkezett egy hölgyre, aki „Eucharisztikus Bernadett” néven apácának adja ki magát. Többnyire fehér állhabitusban jár, becsületsértően gyalázza a papságot, megtéveszti a híveket és pénzt csal ki tőlük, gonosz rágalmakat terjeszt, s a híveket is molesztálja. Nemcsak szóban, ha­nem telefonon és interneten is gyalázkodó maga­tartását folytat, miközben püspökökkel való jó kapcsolatára hivatkozik.

HIRDETÉSEK

Bercelen a 2. csoport takarít.

2016.08.30. Sz 18:30 Ifjúsági Szentségimádás a Berceli Templomban

2016.09.01. Cs 17:00 Szentmise a Berceli Templomban

17:30 Szentségimádás a Berceli Templomban

2016.09.02. P 17:00 Szentmise a Berceli Templomban

2016.09.03. Sz 16:00 Szécsénkei IV. Lecsófesztivál megnyitója 16:30 Nyári Aliz és Nyári Edit koncert (Közreműködik a Váci Jeszenszky Balett) 18:00 Lecsófőzés eredményhirdetése 19:00 Kadlót Karcsi mulatós műsora 20:30 Élőzene a Szécsénkei Vadgalamboktól

17:00 Szentmise a Berceli Templomban

**2016.09.04 V** **8:30 Veni Sancte Szentmise a Berceli Templomban**

** 09:00 Igeliturgia a Vanyarci Templomban**

**10:30 Veni Sancte Szentmise a Galgagutai Templomban**

**10:30 Igeliturgia a Becskei Templomban**

**12:00 Veni Sancte Szentmise a Nógrádkövesdi Templomban**

**12:00 Igeliturgia a Szécsénkei Templomban**

*13:30 Csoma Flórián Zalán keresztelése a Berceli Templomban*

2016.09.17.Sz 16:30 Agócs Gábor és Hevér Boglárka házasságkötése Szécsénkei Templomban

2016.09.17-18. Vác-Hétkápolnai Búcsú

**Hivatali ügyintézés:** Római Katolikus Plébánia 2687 Bercel, Béke u. 20. H-P 8:00-16:00

tel: (30) 455 3287 web: [http://bercel.vaciegyhazmegye.hu e-mail:](http://bercel.vaciegyhazmegye.hu/) [bercel@vacem.hu](mailto:bercel@vacem.hu)

Bankszámlaszám: 10700323-68589824-51100005